LIVE: Jaslu l-qorti l-aħwa tal-Maksar, iċ-Ċiniż u kompliċi ieħor Posted by Newsbook.com.mt on Wednesday, February 24, 2021 .td_uid_3_6037f1cdaf3be_rand.td-a-rec-img{text-align:left}.td_uid_3_6037f1cdaf3be_rand.td-a-rec-img img{margin:0 auto 0 0} Read in English . L-erba' rġiel suspettati li kienu nvoluti fil-qtil tal-avukat Carmel Chircop li seħħ f'Ottubru tal-2015 u ta' Daphne Caruana Galizia sentejn wara wieġbu mhux ħatja għall-akkużi miġjuba kontrihom. Il-grupp jinkludi t-tlett irġiel li ġew arrestati lbieraħ – l-aħwa Robert u Adrian Agius, magħrufa bħala tal-Maksar, u Jamie Vella – kif ukoll George Degiorgio magħruf bħala "Iċ-Ċiniż" li diġà qed jaffaċċja akkużi dwar il-qtil ta' Caruana Galizia. Vella għandu 37 sena u residenti l-Mosta; Adrian Agius għandu 42 sena u joqgħod il-Mellieħa, Robert Agius għandu 37 sena u joqgħod ir-Rabat, filwaqt li Degiorgio għandu 58 sena u residenti San Pawl il-Baħar – għalkemm ilu fil-ħabs ta' Kordin mill-2017. Quddiem il-Maġistrat Victor Axiak, Degiorgio, u Vella ġew akkużati li kkaġunaw il-mewt ta' Chircop, u tal-pussess mhux leġittimu ta' arma tan-nar. Adrian Agius waħdu ġie akkużat li kien kompliċi fil-qtil ta' Chircop, kif ukoll il-pussess aggravat ta' eroina – il-pulizija sabu 350g tad-droga meta wettqu l-arrest tiegħu. Robert Agius u Vella ġew akkużati li huma kompliċi fil-qtil ta' Daphne Caruana Galizia, kif ukoll b'kompliċità fl-isplużjoni li temmet ħajjitha. L-erba' rġiel ukoll ġew akkużati li pparteċipaw f'għaqda kriminali. Ħadd minnhom ma għamel talba għall-ħelsien mill-arrest. Il-prosekuzzjoni qed titmexxa mis-Supretendent Keith Arnaud, li kkonferma li wara li Vince Muscat – magħruf bħala il-Koħħu – ammetta l-involviment tiegħu fil-qtil ta' Caruana Galizia, xehed fl-inkjesta maġisterjali u ta informazzjoni li wasslet għall-arresti. Muscat ingħata maħfra presidenzjali dwar ir-rwol tiegħu fil-qtil ta' Chircop, bil-kundizzjoni li jiżvela dak li jaf dwar dan il-każ. L-avukati Jason Azzopardi u Therese Comodini Cachia qed jidhru għall-familja Caruana Galizia. L-avukat William Cuschieri qed jidher għal Degiorgio, filwaqt li l-avukati Alfred Abela u Rene Darmanin qed jidhru għall-aħwa Agius u għal Vella. Ritratt: Miguela Xuereb Id-deċiżjoni li jitressqu tard bil-lejl saret peress Vella hu pożittiv għall-Covid-19. Bħala prekawzjoni, Vella ġie mlibbes ilbies protettiv, u l-grupp tressaq fl-akbar awla tal-Qorti – Awla 22. L-aħwa tal-Maksar għandhom ir-reputazzjoni li jfornu bombi li jintużaw f'attentati ta' qtil. Chircop, però, kien inqatel permezz ta' 4 tiri f'rasu. Filmat: Arrestati 3 persuni li qed jgħinu lill-Pulizija f'2 omiċidji Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_6037f1cdaf6f6_rand.td-a-rec-img{text-align:left}.td_uid_4_6037f1cdaf6f6_rand.td-a-rec-img img{margin:0 auto 0 0}